《水调歌头 寿𠙆社吴退翁三首 其一》
清代·聂树楷

三度夺标手，家学旧渊源。蓬莱一水清浅，精究法家言。

归载孝一舱稳，荣绾外台绶紫，美誉四腾喧。吏以空言告，民少复盆冤。

巡绣虎，分节钺，固篱藩。五州流转防御，风掣画旗翻。

喜见消氛西檄，大可澹忧西顾，高宴敞西园。一对太常蝶，阶下舞轩轩。

作者简介：贵州务川人，字尊吾，仡佬族，清光绪初游学贵阳，应府试,取第一名，甲午乡试中举。